ઉત્તર ગુજરાતમાં છેલ્લા 3 દિવસથી બંધાયેલા વરસાદી માહોલ વચ્ચે મહેસાણામાં 33.80 ટકા, પાટણમાં 30.56 ટકા, બનાસકાંઠામાં 32.92 ટકા, સાબરકાંઠામાં 57.94 ટકા અને અરવલ્લીમાં 67.78 ટકાએ વરસાદ સ્થિર બન્યો છે. મૌસમ વિભાગના નિષ્ણાતોના મત્તે હાલમાં બંધાયેલું વાતાવરણ સારા માટે અનુકુળ છે. પરંતુ વાતાવરણમાં વધુ પડતી ઠંડકના કારણે જોઇએ તેવો ઉકળાટ ઉભો થતો નથી. જેને લઇ સાર્વત્રિક સારા વરસાદની જગ્યાએ માત્ર છુટાછવાયા ઝાપટાં પડી રહ્યા છે.